ટ્રાન્ઝિયનની પ્રીમિયમ ઓફલાઇન સ્માર્ટફોન બ્રાન્ડ ટેકનો પણ અગ્રણી સ્માર્ટફોન બ્રાન્ડ તરીકે ઉભરી આવી છે અને તેણે કામગીરીના પ્રથમ વર્ષમાં જ દેશમાં ટોચની દસ સ્માર્ટફોન બ્રાન્ડ્‌સની યાદીમાં સ્થાન મેળવ્યું છે. વર્ષ ૨૦૧૮માં બ્રાન્ડની શરૂઆત થઇ હતી અને સૌપ્રથમ કેમેરા-સેન્ટ્રિક અને ફુલવ્યૂ ડિસ્પ્લે કેમોન સ્માર્ટફોન ભારતમાં લોન્ચ કરાયો હતો. કેમોન સિરિઝ (કેમોન આઇ, કેમોન એર અને કેમોન આઇ સ્કાય)એ ટેકનોને ભારતમાં મજબૂતાઇ હાંસલ કરવામાં સક્ષમ બનાવ્યું છે અને બ્રાન્ડે વર્ષ ૨૦૧૮ના પ્રથમ ત્રિમાસિકગાળામાં ૨૩ ટકા વૃદ્ધિ હાંસલ કરી છે. (સ્રોતઃ કાઉન્ટરપોઇન્ટ). વર્ષ ૨૦૧૮ના અંત સુધીમાં તે ભારતની ટોચની પાંચ સ્માર્ટફોન બ્રાન્ડમાં સામેલ થવાનું લક્ષ્ય ધરાવે છે. આ ત્રિમાસિકગાળામાં કેટલાંક વ્યૂહાત્મક માર્કેટિંગ ટાઇ-અપ થયા છે, જેમ કે અગ્રણી ટેલીકોમ ઓપરેટ વોડાફોન સાથેની ભાગીદારી દ્વારા નવા ખરીદદારોને આકર્ષક કેશબોક ઓફર તથા આઇપીએલ ૨૦૧૮ માટે કિંગ્સ ૧૧ પંજાબ સાથે ઓફિશિયલ સ્માર્ટફોન પાર્ટનર બનવું.